**Literárna moderna:**

**Symbolizmus:**

* každý myšlienkový systém alebo umelecký smer, ktorý stavia na symboloch a operuje s nimi ako so základnými článkami alebo prostriedkami poznania alebo výrazu;
* v užšom zmysle literárny (najmä básnický) smer z poslednej tretiny 19. storočia;
* básnické a umelecké hnutie vzniklo vo Francúzsku v 80-tych rokoch 19. storočia;
* básnici používali metaforu, alegóriu, inotaj a kládli dôraz na eufóniu verša;
* básnik má skutočnosť vyvolávať, sugerovať a nie pomenúvať, pretože „pomenovať predmet znamená potlačiť tri štvrtiny zážitku, ktorý máme z rozkoše hádania tajomného“;
* symbolizmus má okrem iného aj zásluhu v zblížení poézie s hudbou - melódia mala podporiť celkový dojem z veršov (symbolistická poézia bola preto často sprevádzaná rôznymi skladbami, nakoniec to spôsobuje aj nástup voľného verša);
* Charles Baudelaire, Arthur Rimbaud - Francúzsko, Alexander Blok - Rusko, T. S. Eliot - USA, Janko Jesenský a najmä Ivan Krasko (Slovenskká literárna moderna, začiatok 20. storočia.

**Surrealizmus alebo nadrealizmus:**

* umelecký smer, ktorý sa usiluje oslobodiť myseľ, zdôrazňuje podvedomie (slová „umelecký smer“ nie sú úplne výstižné, pretože surrealizmus znamená nielen umelecký smer, ale aj životný štýl);
* vychádza z dadaizmu (návrat k detstkému veku, zachytenie bezstarostnosti, hravosti ako protiklad proti utrpeniu ľudstva v 1. svet. vojne);
* vzniká vo Francúzsku začiatkom 20. rokov 20. stroročia;
* buduje na magickom realizme, prelínaní sna a skutočnosti;
* poézia sa zrieka pravidelného rytmu, rýmu a všetkých prostriedkov výstavby verša;
* chce preniknúť pod povrch reality a vyjadriť jej protichodné javy;
* prvé impulzy dostal surrealizmus od André Bretona, jeho prudký rozvoj umožnil Salvador Dalí;
* roku 1924 vydal André Breton Surrealistický Manifest,v ktorom definoval surrealizmus ako „čistú duševnú automatizáciu“, kde je cieľom posilniť písmom, kresbou a výrazovými prostriedkami všetkého druhu skutočnú funkciu myšlienky (tým myslel, že ide o rozumom nekontrolovateľný prúd asociácií - pri tvorbe mal byť umelec ponorený sám do seba a bez akejkoľvek rozumovej kontroly, či zámeru zaznamenávať stavy svojej duše);
* otvárajú sa podvedomiu a snom, aby sa vymanilo spod „diktátu rozumu“ a „oslobodilo život“ poznaním seba samého;
* surrealisti sa cítia byť revolucionármi túžiacimi zmeniť svet, aby sa zmenil život;
* surrealistická literatúra sa taktiež snažila byť len prepisom podvedomia, čo núti neskoršieho čitateľa predstaviť si stav v akom bol pisateľ, pretože inak je dielo nezrozumiteľné;
* ich básne sa vo väčšine prípadov nerýmujú;
* na Slovensku vzniká z neho smer: nadrealizmus (nadrealistická sedmička autorov);
* André Breton, Guillaume Apollinaire / Rudolf Fabry, Štefan Žáry, Vladimír Reisel, Pavel Bunčák, Július Lenko, Ján Rak, Ján Brezina.

**Avantgarda:**

* skupina alebo generácia tvorcov, ktorí sa usilujú o pokrok, revolučnú zmenu, a to spoločenskú alebo duchovnú, alebo o nové formy umenia, nové výrazové prostriedky;
* prúd moderného umenia (najmä) v prvej tretine 20. storočia, ktorého jednotlivé smery (kubizmus, expresionizmus, futurizmus, dadaizmus, poetizmus, surrealizmus) sa dištancovali od tradičných hodnôt a estetických noriem minulosti a hľadali nové témy a formy výpovede.

**Najvýznamnejšie avantgardné smery:**

**Futurizmus**

* lat. futurus, v preklade budúcnosť;
* jeho zásady sformuloval Fillipo Tommaso Marinetti;
* futuristi ospevovali všetky vymoženosti modernej techniky a civilizácie. Nadchýnali sa vedeckými objavmi.

**Kubizmus**

* lat. cubus, v preklade kocka;
* usilovali sa odkryť charakteristické črty človeka a predmetu na základe geometrického stvárnenia umeleckej postavy;
* básnici využívali voľné asociácie predstáv bez logickej úpravy básní – takto vznikol typ básne kaligram.

**Kubofuturizmus**

* predstavuje spojenie satirických a dynamických prvkov;
* vrátil poézii emocionálnosť, predvídavosť, zmyslovosť a dal základy pre voľný verš;
* najvýraznejšie dielo: Pásmo G. Apollinaira.

**Konštruktivizmus**

* lat. zostavenie;
* spojený s rozvojom techniky a racionálnym plánovaním;
* vznikol v Rusku;
* v literatúre kladie dôraz na svet a konštrukciu a štruktúru diela a úsporné a logické vyjadrovanie.

**Dadaizmus**

* fr. dada, v preklade hračka;
* vznikol vo Švajčiarsku;
* dadaisti sa búrili proti dobe a proti vojne, vracali sa k detskému veku, chceli zachytiť jeho bezstarostnosť a hravosť ako protiklad utrpeniu ľudstva v 1. svetovej vojne;
* ich poézia sa vyznačuje deštrukciou (rozklad) jazyka, ktorý dopĺňali zmesou zvukov, novotvarmi, často nezrozumiteľnými výrazmi;
* zakladateľom dadaizmu bol Tristan Tzara.